Suvalkijos herbas

Suvalkijos herbas – pagrindinis Suvalkijos etnografinio regiono heraldinis atributas.

 Aprašymas 

Didžiajame Suvalkijos (Sūduvos) herbe sidabriniame lauke vaizduojamas energingumą, didžiadvasiškumą ir taurumą reiškiantis raudonas tauras (akys ir dantys sidabriniai). Skydą iš abiejų pusių puošia ąžuolo vainikas – sidabrinės ąžuolo šakelės su gilėmis, apačioje juosiamos sidabriniu kaspinu, kuriame raudonomis raidėmis įrašytas Vinco Kudirkos „Tautiškos giesmės” teksto fragmentas „Vienybė težydi“. Mažajame herbe vaizduojamas sidabriniame lauke stovintis raudonas tauras.Lietuvos Respublikos Prezidentas patvirtino Suvalkijos (Sūduvos) herbą! 2021-07-23, Marijampole.lt (tikrinta 2025-12-04). Simboliką pasiūlė Sūduvos krašto bendruomenės, jiems galutinai pritarta Marijampolės regiono plėtros taryboje, kurią sudaro Kalvarijos, Kazlų Rūdos, Marijampolės, Šakių ir Vilkaviškio savivaldybių atstovai.Prezidentas patvirtino Suvalkijos (Sūduvos) herbą. 2021-07-22, Suduvosgidas.lt (tikrinta 2025-12-04).

 Istorija 

2015 m. balandžio 2 d. Lietuvos heraldikos komisija patvirtino Sūduvos (Suvalkijos) heraldinius simbolius.Komisijos posėdžio protokolas Nr. 6K–1 (485). 2021 m. tobulinant projektus buvo sukurti didžiojo ir mažojo herbo, reprezentacinės ir lauko vėliavų etalonai, kuriuos heraldinė komisija suderino 2021 m. birželio 10 d. posėdyje.LHK protokolas Nr. 6K–10 (590).

2021 m. birželio 21 d. prezidentas Gitanas Nausėda dekretu Nr. IK-655 patvirtino Suvalkijos herbą. Etalono autorius – Rolandas Rimkūnas.Prezidentas patvirtino Suvalkijos (Sūduvos) herbą. 2021-07-22, Alkas.lt (tikrinta 2025-12-04). Suvalkijos vėliavos patvirtintos Etninės kultūros globos tarybos nutarimu 2021 m. rugsėjo 14 d. Nr. TN-12.Suvalkija (Sūduva): herbas ir vėliava. Ekgt.lt (tikrinta 2025-12-04).

 Šaltiniai 

Kategorija:Lietuvos etnografinių regionų herbai
Herbas